สนับสนุนเพื่อนของคุณ ช่วยให้เพื่อนรับการรักษาอาการซึมเศร้า เอาตัวออกจากอาการซึมเศร้ากับเพื่อนของคุณ
อาการซึมเศร้าสามารถทำให้คนรู้สึกไร้ค่า แต่คุณสามารถใช้คำพูดให้กำลังใจสนับสนุนเพื่อน จนกว่าเพื่อนจะเห็นคุณค่าของเขาได้อีกครั้ง พูดอะไรบางอย่างที่ให้กำลังใจเพื่อนทุกวัน เพื่อแสดงว่าคุณห่วงใยและเพื่อนของคุณมีค่ากับคุณและกับคนอื่นๆ   ชี้ให้เห็นจุดแข็งของเพื่อนและความสำเร็จที่จะช่วยสร้างกำลังใจให้เขา เช่นคุณอาจจะบอกว่า "เธอเป็นศิลปินที่มีพรสวรรค์ ฉันชื่นชมความสามารถของเธอ" หรือ "ฉันคิดว่ามันน่าทึ่งที่เธอเลี้ยงลูกที่ยอดเยี่ยมสามคนด้วยตัวเธอเอง ไม่ทุกคนที่จะมีความแข็งแกร่งแบบนี้"   ให้ความหวังแก่เพื่อนของคุณ โดยบอกเขาว่าสิ่งที่เขารู้สึกเป็นเพียงชั่วคราว คนที่มีอาการซึมเศร้ามักจะรู้สึกเหมือนไม่มีอะไรดีขึ้น แต่คุณสามารถบอกเขาว่ามันไม่เป็นแบบนั้น พูดอะไรบางอย่างเช่น "เธออาจจะไม่เชื่อตอนนี้ แต่สิ่งที่เธอรู้สึกจะเปลี่ยนไป"   หลีกเลี่ยงการพูดสิ่งที่ไม่จำเป็นเช่น "เธอแค่คิดไปเอง" หรือ "เอาตัวออกจากมันได้แล้ว!" การพูดอะไรที่เป็นการตัดสินแบบนี้จะทำให้เพื่อนรู้สึกแย่ลงและอาจทำให้ภาวะซึมเศร้าของเขารุนแรงมากขึ้น โรคซึมเศร้าสามารถทำให้คนรู้สึกโดดเดี่ยวและคิดว่าไม่มีใครใส่ใจ แม้ว่าคุณจะแสดงให้เห็นถึงความกังวลของคุณด้วยการช่วยเหลือ เขาอาจต้องการได้ยินคุณบอกว่าคุณอยู่เคียงข้างเขา เพื่อที่จะเชื่อ ให้เพื่อนของคุณรู้ว่าคุณพร้อมและให้เขาติดต่อคุณได้ทันทีหากเขาต้องการคุณ   คุณสามารถสื่อความตั้งใจของคุณที่จะช่วยโดยบอกอะไรบางอย่างเช่น "ฉันรู้ว่าเธอกำลังผ่านช่วงเวลาที่ยากตอนนี้ และฉันแค่อยากให้เธอรู้ว่าฉันอยู่เคียงข้างเธอ โทรหรือส่งข้อความมาได้ ถ้าเธอต้องการฉัน" พยายามที่จะไม่เสียกำลังใจถ้าเพื่อนของคุณไม่ตอบสนองต่อความคิดแง่บวกของคุณ อย่างที่คุณต้องการหรือคาดหวัง เป็นเรื่องธรรมดาของคนที่มีภาวะซึมเศร้าที่จะไม่ยินดียินร้ายแม้ต่อคนที่ห่วงใยเขา จำไว้ว่าบางครั้งวิธีที่ดีที่สุดในการสื่อกำลังใจของคุณ ก็แค่เพียงอยู่กับเพื่อน คุณแค่ใช้เวลากับเขา ดูหนังหรืออ่านหนังสือโดยไม่ต้องกดดันที่จะพูดคุยเกี่ยวกับภาวะซึมเศร้า หรือแม้จะหวังว่าให้เขากำลังใจดีขึ้น ยอมรับสิ่งที่เขาเป็นในตอนนี้ กำหนดขอบเขตว่าเมื่อไหร่คุณสามารถรับสายหรือข้อความ ไม่ว่าคุณต้องการช่วยเพื่อนแค่ไหน ให้แน่ใจว่าการช่วยเขาจะไม่เอาเวลาชีวิตของคุณไปหมด ให้แน่ใจว่าเพื่อนคุณรู้ว่าคุณเป็นห่วง แต่ถ้าเขามีเหตุฉุกเฉินในช่วงกลางคืน เขาควรจะโทรหาสายด่วนสุขภาพจิต ที่เบอร์ 1323 หรือ โทรหา 191 ฟังเพื่อนของคุณและพยายามเข้าใจในสิ่งที่เพื่อนกำลังฝ่าฟันเป็นสิ่งสำคัญในการสนับสนุนเขาให้ผ่านการป่วยไปได้ ให้เพื่อนบอกคุณเกี่ยวกับความรู้สึกของเขาเมื่อเขาพร้อม   อย่ากดดันให้เพื่อนแชร์เรื่องราว เพียงแค่ให้เขารู้ว่าคุณยินดีที่จะรับฟัง เมื่อเขาพร้อมและให้เวลาเขา ให้ความสนใจขณะที่คุณฟังเพื่อนคุณ พยักหน้าและตอบสนองอย่างเหมาะสมเพื่อให้เขารู้ว่าคุณกำลังฟังอยู่ ลองพูดทวนสิ่งที่เพื่อนคุณพูดเป็นครั้งคราวในระหว่างการสนทนา เพื่อให้เขารู้ว่าคุณกำลังให้ความสนใจ หลีกเลี่ยงการเป็นฝ่ายรับ พยายามที่จะควบคุมการสนทนา หรือลงท้ายประโยคให้เขา อดทนแม้ว่าอาจจะยากในบางครั้ง ทำให้เพื่อนคุณรู้สึกว่าคุณฟังอยู่เรื่อยๆ โดยพูดว่า "ฉันเข้าใจ" "พูดต่อสิ" และ "อืม" คนที่มีภาวะซึมเศร้าบางครั้งฆ่าตัวตายเมื่อความรู้สึกสิ้นหวังและหมดหนทางมีมากเกินที่จะแบกรับไว้ หากเพื่อนพูดเกี่ยวกับการฆ่าตัวตายให้คิดอย่างจริงจัง อย่าคิดว่าเขาจะไม่ทำแบบที่คิด โดยเฉพาะอย่างยิ่งถ้ามีหลักฐานว่าเขาวางแผนไว้ ให้ระวังสัญญาณเตือนต่อไปนี้:   มีลางหรือการพูดคุยเรื่องฆ่าตัวตาย การพูดที่บ่งบอกว่าเขาไม่สนใจอะไรหรือจะไม่อยู่อีกต่อไป ยกสิ่งของให้คนอื่น ทำพินัยกรรม หรือเตรียมงานศพ ซื้อปืนหรืออาวุธอื่นๆ เบิกบานใจหรือสงบอย่างกะทันหันแบบไม่สามารถอธิบายได้ หลังจากมีอาการซึมเศร้าระยะหนึ่ง ถ้าคุณสังเกตเห็นพฤติกรรมเหล่านี้ ให้ขอความช่วยเหลือทันที! โทรหาจิตแพทย์ หรือกรมสุขภาพจิต ที่เบอร์ 1323 เพื่อขอคำแนะนำเกี่ยวกับสิ่งที่ควรทำ คุณอาจสงสัยว่าเพื่อนคุณซึมเศร้าจากวิธีการที่เขาแสดง หากคุณไม่แน่ใจ มีหลายอาการที่พบบ่อยของโรคซึมเศร้าที่อาจช่วยคุณตรวจสอบว่ามีสิ่งผิดปกติ อาการบางอย่างของภาวะซึมเศร้ามีดังนี้:   มีความรู้สึกเศร้าแบบต่อเนื่อง เลิกสนใจในงานอดิเรก เพื่อน และ/หรือเพศสัมพันธ์ มีความเมื่อยล้ามากเกินไปหรือความรู้สึกช้าลงในการคิด การพูด หรือการเคลื่อนไหว มีการเพิ่มหรือลดความอยากอาหาร มีปัญหาการนอน หรือนอนมากเกินไป มีปัญหากับสมาธิ และการตัดสินใจ หงุดหงิด มีความรู้สึกสิ้นหวัง และ/หรือมองโลกในแง่ร้าย น้ำหนักลดหรือเพิ่ม คิดฆ่าตัวตาย มีอาการปวดเมื่อย หรือปัญหาทางเดินอาหาร มีความรู้สึกผิด ไร้ค่า และ/หรือหมดหนทาง หากคุณสงสัยว่าเพื่อนทนทุกข์จากภาวะซึมเศร้า คุณควรสนับสนุนให้เขาไปพบแพทย์โดยทันที เพื่อนคุณอาจจะปฏิเสธว่ามีปัญหา หรืออาจจะอายที่จะยอมรับว่ามีปัญหา เพราะบางอาการของโรคซึมเศร้าเป็นเรื่องผิดปกติ คนหวาดระแวงทั่วไปจำนวนมากไม่เชื่อมโยงกับการซึมเศร้า อาการไม่แยแสและเย็นชามักจะถูกมองข้ามว่าเป็นอาการซึมเศร้า การให้กำลังใจสนับสนุนเพื่อนเป็นอย่างมากอาจจะเป็นสิ่งที่เพื่อนของคุณต้องการเพื่อที่จะขอความช่วยเหลือ   พูดอะไรบางอย่างเช่น "ฉันกังวลเกี่ยวกับเธอและฉันคิดว่า เธอควรปรึกษาแพทย์เกี่ยวกับสิ่งที่เธอรู้สึกในช่วงที่ผ่านมา" ส่งเสริมให้เพื่อนคุยกับนักจิตวิทยาเช่นกัน ในขณะที่เพื่อนคุณอาจตกลงที่จะขอความช่วยเหลือ เขาอาจจะหดหู่เกินกว่าที่จะดำเนินขั้นตอนการทำนัดและการไปพบแพทย์ การเสนอความช่วยเหลืออย่างต่อเนื่องของคุณ สามารถมั่นใจได้ว่าเพื่อนคุณจะได้รับความช่วยเหลือที่เขาต้องการ   เสนอที่จะทำนัดให้เพื่อน และไปพบแพทย์กับเขาเพื่อเป็นการให้กำลังใจ เสนอที่จะช่วยเพื่อนทำรายการคำถามที่จะถามแพทย์ ก่อนที่จะเข้าปรึกษา เมื่อเพื่อนคุณเริ่มรู้สึกดีขึ้นให้เพื่อนเอาตัวออกห่างภาวะซึมเศร้า โดยการวางแผนหาที่เที่ยวสนุกๆ เลือกกิจกรรมที่คุณทั้งคู่ชอบและวางแผนไปทำด้วยกัน เพื่อให้เพื่อนคุณนับวันรอ วางแผนจะไปดูหนังด้วยกัน ไปเดินป่าในวันหยุดสุดสัปดาห์ หรือไปดื่มกาแฟด้วยกัน  แต่ให้แน่ใจว่าคุณไม่ได้กดดันเพื่อนให้ทำสิ่งที่เขายังไม่พร้อมที่จะทำ ให้อดทนและมั่นคงไว้ เสียงหัวเราะเป็นที่รู้จักกันในนามยาที่วิเศษที่สุด งานวิจัยล่าสุดได้แสดงให้เห็นว่า เสียงหัวเราะจะช่วยบรรเทาอาการซึมเศร้าและทำให้คนที่มีความรู้สึกหดหู่ รู้สึกเชื่อมต่อกับคนอื่นๆ มากขึ้น คุณจะรู้ว่าอะไรที่ทำให้เพื่อนหัวเราะได้ดีกว่าคนอื่น คุณจึงควรใช้สิ่งนั้น สร้างเสียงหัวเราะให้กับเขาเป็นประจำ  ให้แน่ใจว่าคุณใช้อารมณ์ขันในสถานการณ์ที่เหมาะสม ถ้าเพื่อนคุณกำลังเปิดใจกับคุณหรือร้องไห้ คุณอาจไม่ควรพูดเรื่องตลกในตอนนั้น อย่าท้อแท้หรือรู้สึกไม่ดีพอถ้าเพื่อนของคุณไม่หัวเราะ บางครั้งเป็นเรื่องยากมากที่จะรู้สึกอะไร แม้กระทั่งกับสิ่งที่ดีๆ แต่หวังว่ามันจะดีขึ้นเมื่อเวลาผ่านไป เพียงแค่เพื่อนคุณรู้สึกดีขึ้น ไม่ได้หมายความว่าเขาจะหายจากโรคนี้ อาการโรคซึมเศร้าเป็นสิ่งที่เกิดได้เรื่อยๆ ซึ่งหมายความว่ามันมักจะกลับมา เป็นเรื่องธรรมดาสำหรับคนที่มีภาวะซึมเศร้าที่จะเจอภาวะซึมเศร้าเป็นยกๆ ไปตลอดชีวิต ถ้าเพื่อนของคุณดูเหมือนจะจมลงไปในความซึมเศร้า ก็ให้ถามเขาว่าเป็นอย่างไรบ้าง   พูดอะไรบางอย่างเช่น "ฉันสังเกตเห็นเธอดูเหนื่อยมากหลังๆ มานี้ เธอเริ่มรู้สึกแบบนี้ตั้งแต่เมื่อไหร่" เสนอให้ความช่วยเหลือด้วยวิธีที่คุณเคยทำมาก่อน และยังคงให้กำลังใจเพื่อนคุณเหมือนเคย การช่วยเพื่อนที่ต่อสู้กับภาวะซึมเศร้าเป็นงานหนัก เพื่อให้แน่ใจว่าคุณไม่เจอวิกฤตทางอารมณ์ คุณจะต้องใช้เวลาดูแลตัวเองเป็นอย่างดี ให้แน่ใจว่าคุณตั้งเวลาไว้อย่างน้อย 30 นาทีในแต่ละวันแค่สำหรับคุณ ใช้เวลานั้นมุ่งไปที่ความต้องการของคุณ ดูแลตัวเอง หรือแค่ทำสิ่งที่คุณต้องการ ให้แน่ใจว่าสิ่งที่คุณทำมันบำรุงร่างกาย จิตใจ และ/หรือความต้องการทางอารมณ์ของคุณ มีวิธีการบางอย่างที่คุณสามารถใช้เวลานี้ทำได้:   เรียนโยคะ แช่น้ำในอ่าง อ่านหนังสือ เขียนบันทึกความคิดและความรู้สึกของคุณ นั่งสมาธิหรือสวดมนต์ เดินเล่นหรือขี่จักรยาน ใช้เวลากับคนอื่นๆ ที่สามารถช่วยให้กำลังใจและสนับสนุนคุณในขณะที่คุณช่วยเพื่อนที่เป็นโรคซึมเศร้า
ให้กำลังใจเพื่อนทุกวัน. ให้เพื่อนของคุณรู้ว่าคุณอยู่เคียงข้างเขา. ฟังเมื่อเพื่อนต้องการพูด. หาสัญญาณของการฆ่าตัวตาย. สังเกตอาการของโรคซึมเศร้าในตัวเพื่อนคุณ. ส่งเสริมให้เพื่อนของคุณปรึกษาแพทย์. ให้เพื่อนของคุณรู้ว่าคุณยินดีที่จะช่วย. หากิจกรรมนอกสถานที่สนุกๆ ด้วยกัน. หัวเราะไปกับเพื่อนของคุณ. สังเกตการกลับมาเป็นซ้ำของอาการซึมเศร้า. ดูแลตัวเอง.
https://www.wikihow.com/Help-a-Friend-with-Depression https://www.wikihow.com/Help-a-Friend-with-Depression https://www.wikihow.com/Help-a-Friend-with-Depression
Supporting Your Friend Helping Your Friend Get Treatment for Depression Moving Beyond Depression with Your Friend